V odvetví elektriny bolo dokončených desať z dvanástich projektov. Pri zvyšných dvoch projektoch je pokrok uspokojivý a očakáva sa, že sa dokončia do konca roka 2017.

Vyčlenila sa celková suma 2 267 574 462 EUR, z ktorej sa príjemcom do 30. júna 2017 vyplatilo 1 483 712 280 EUR. Platby sú podmienené pevným záväzkom príjemcov realizovať projekt prostredníctvom konečného investičného rozhodnutia.

Podstatný pokrok dosiahli realizátori integrácie veternej energie na mori (OWE) do elektrizačnej sústavy a realizátori posledného zostávajúceho projektu CCS sa rozhodli ukončiť finančnú podporu projektu.

Situácia v oblasti plynárenskej a elektrickej infraštruktúry: päť projektov je na dobrej ceste, o jednom projekte sa v súčasnosti rokuje. Väčšina projektov je dokončená a očakáva sa, že realizátori predložia záverečnú žiadosť o platbu do konca tohto roka.

V tejto správe sa za každú časť programu EEPO uvádza, aký pokrok bol dosiahnutý pri realizácii projektov a realizácii Európskeho fondu pre energetickú efektívnosť (EEEF). Táto správa nadväzuje na správu, ktorá bola prijatá v roku 2016 . Týka sa realizácie projektov v období od 31. augusta 2016 do 30. júna 2017 a platieb realizovaných počas tohto obdobia.

Odolná infraštruktúra je základom energetickej únie. Minulý rok sa do prevádzky uviedli dôležité projekty v oblasti prepojenia energetických sietí a významne sa posilnila regionálna spolupráca.

2.2.2 Pokrok v oblasti integrácie veternej energie do elektrizačnej sústavy

Projektu Global Tech I sa nepodarilo nájsť spoluinvestora. Komisia preto v apríli 2015 potvrdila zrušenie tohto projektu so spätnou platnosťou od 1. januára 2014.

V máji 2016 bol úspešne ukončený projekt veterného parku The Noordsee Oost Offshore Wind Farm.

Pri projekte „Aberdeen Offshore Wind Farm“ sa v júli 2016 prijalo kladné konečné investičné rozhodnutie. Problémy spojené so získaním povolení na mori i na pevnine spôsobili omeškanie projektu a začiatok stavebných prác sa odhaduje na štvrtý štvrťrok 2017 (uvedenie do prevádzky v polovici roku 2019).

·rozvoj modulárnych riešení integrovania prenosu veľkých objemov veternej energie do elektrizačnej sústavy (3 projekty).

V súčasnosti sa očakáva, že z piatich prebiehajúcich projektov by sa tri mali dokončiť v roku 2017, jeden by sa mal ukončiť v roku 2018 a o jednom sa rokuje.

Projekt v oblasti elektriny Halle/Saale – Schweinfurt prepája severovýchodnú časť Nemecka s juhovýchodnou a umožňuje prenos elektriny vyrábanej z obnoviteľných zdrojov v severnom Nemecku a oblasti Severného mora do zvyšku nemeckej elektrizačnej sústavy. Spojovacie vedenie bolo dokončené na konci septembra 2017.

Od vzniku EEEF do 31. decembra 2016 sa podpísali zmluvy s jedenástimi projektmi v hodnote 121 miliónov EUR, vďaka ktorým sa vytvorili konečné investície vo výške 224 miliónov EUR.

Do portfólia fondu pribudla v roku 2016 ďalšia transakcia. Združenie Ore Valley Housing Association (OVHA) ukončilo s EEEF finančnú závierku projektu v hodnote 4,6 mil. GBP. Peniaze budú použité na rozvoj veterných elektrární v regióne Fife v Škótsku a systém inovatívneho financovania výmeny 200 vykurovacích systémov v domoch združenia OVHA. Ide o prvú komunitnú transakciu EEEF v Spojenom kráľovstve a je výsledkom štvorročného spoločného úsilia EEEF a OVHA.

Komisia a realizátori projektu ROAD sa v novembri 2016 dohodli na predĺžení platnosti dohody o grante do 31. decembra 2019, keďže sa dosiahol pokrok v rozhovoroch o dodatočných zdrojoch financovania, reštrukturalizácii projektu a presune na menej nákladné miesto ukladania. Realizátori projektu však v júni 2017 informovali Komisiu, že partneri spoločného podniku Engie a Uniper sa rozhodli prestať projekt finančne podporovať a neskôr potvrdili, že sťahujú žiadosť o dohodu o grante. Dohoda o grante sa preto práve ruší. Pod vedením prístavu v Rotterdame sa však pripravuje nový projekt, ktorý v prípade úspechu môže využiť prostriedky z iných fondov Spoločenstva.

Projekt Cobra Cable po prijatí konečného investičného rozhodnutia v decembri 2015 postupuje podľa plánu v prípade mnohých výstupov okrem dvoch, a to výroby a testu meničov a kábla. Bude preto potrebné zákazku o 12 mesiacov predĺžiť, aby sa v rámci trvania zmluvy dokončili činnosti a odovzdali výstupy. Výstavba a testovanie spojovacieho vedenia je naplánovaná na rok 2018, aby sa mohla v roku 2019 spustiť prevádzka. Pracuje sa na odbornej štúdii zameranej na identifikáciu a opis dôležitých otázok konštrukčného riešenia, ktoré sú dôležité pre budúcu prevádzku HVDC prepojenia ako súčasti siete viacerých terminálov.

Výberové konanie v rámci EÚ na hlavné vybavenie pre infraštruktúru sa čoskoro končí. Podľa plánu príjemcovia už pridelili skoro všetky zákazky a výstavba napreduje. Proces získania povolení pre Nemecko a Dánsko postupuje podľa predpokladov. Sprevádzkovanie Kriegers Flak CGS sa plánuje do konca roku 2018.

Nástroj technickej pomoci EEEF

Európsky fond pre energetickú efektívnosť zriadil v novembri 2016 nový nástroj technickej pomoci. Na základe nástroja technickej pomoci Európskej komisie, ktorý spravuje EEEF, sa zriadil nový nástroj na podporu ambicióznych verejných príjemcov s perspektívnymi investičnými projektmi v oblasti energie z udržateľných zdrojov. Projekty sa majú týkať sektora energetickej efektívnosti, malovýroby energie z obnoviteľných zdrojov a/alebo iniciatív vo verejnej doprave. EEEF podporuje príjemcov – regióny, mestské samosprávy, univerzity, verejné nemocnice a ďalšie verejné subjekty z 28 členských štátov – poskytovaním konzultačných služieb k plánovaným investíciám, ako sú napr. vypracovanie štúdií uskutočniteľnosti, energetické audity, právne služby a analýzy ekonomickej rentability. Nástroj technickej pomoci EEEF je financovaný nástrojom ELENA v rámci programu Horizont 2020 Európskej únie.

Hlavné závery a výhľad

EEEF postupne dosahoval solídne výsledky v oblasti ziskových investícií a bude aktívne hľadať ďalších hlavných investorov na posilnenie pákového efektu príspevku EÚ.

Na rok 2017 je naplánovaných sedemnásť projektov s celkovou hodnotou 337 miliónov EUR, z čoho plánovaný podiel zo zdrojov EEEF je 142 miliónov EUR. EEEF sa bude naďalej usilovať rozšíriť svoje geografické pole pôsobnosti, pokiaľ to budú umožňovať projektové a trhové podmienky.

IV. Celkové závery

Program EEPO dosiahol dobré výsledky. Väčšina projektov bola dokončená, najmä pokiaľ ide o plynárenskú a elektrickú infraštruktúru. Prísna kontrola, ktorú Európska komisia vykonáva pri realizácii a monitorovaní projektov, prispela k zvýšeniu efektívnosti nástroja.

Napriek tomu, že sa projekty veternej energie na mori ukázali komplexnejšie, než sa očakávalo, realizátorom a stavebníkom sa podarilo nájsť riešenia a v priebehu piatich rokov sa získali nové technologické poznatky.

Aj keď finančná podpora EEPO nebola dostatočná, aby spoločnosti motivovala k realizácii komerčných demonštračných projektov CCS, Komisia aj naďalej považuje zachytávanie a ukladanie CO2 za dôležité pri dekarbonizácii. V budúcnosti sa očakáva, že demonštračné aktivity CCS sa budú v Európe zameriavať na energeticky a uhlíkovo náročné priemyselné odvetvia.

Z fondu EEEF sa už investovalo do viacerých projektov energetickej efektívnosti a naďalej bude rozširovať svoje portfólio, poskytovať finančné riešenia a dosahovať zisk prostredníctvom pokrývania administratívnych výdavkov, dividend akcionárov a nákladov na založenie. EEEF slúži aj ako vzor pre inovačné finančné nástroje, pretože investuje do nákladovo efektívnych a vyspelých dlhodobo udržateľných energetických projektov (s návratnosťou do 18 rokov), ktoré dokážu pritiahnuť súkromný kapitál, pričom preukazuje rentabilitu týchto investícií a dosahuje spoľahlivé výsledky.